CELEX: 62013CN0640
Language: mt
Date: 2013-12-04 00:00:00
Title: Kawża C-640/13: Rikors ippreżentat fl- 4 ta’ Diċembru 2013 — Il-Kummissjoni Ewropea vs Ir-Renju Unit tal-Gran Brittanja u l-Irlanda ta’ Fuq

15.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 78/2
            
         Rikors ippreżentat fl-4 ta’ Diċembru 2013 — Il-Kummissjoni Ewropea vs Ir-Renju Unit tal-Gran Brittanja u l-Irlanda ta’ Fuq
   (Kawża C-640/13)
   2014/C 78/04
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentanti: R. Lyal u W. Roels, aġenti)
   
      Konvenut: Ir-Renju Unit tal-Gran Brittanja u l-Irlanda ta’ Fuq
   
      Talbiet
   
   
               —
            
            
               tiddikjara li billi jillimita b’mod retroattiv id-dritt tal-persuni taxxabbli li jirkupraw it-taxxa li kienet imposta kontra l-liġi tal-Unjoni, ir-Renju Unit naqas milli josserva l-obbligi tiegħu taħt l-Artikolu 4(3) TEU;
            
         
               —
            
            
               tikkundanna lir-Renju Unit tal-Gran Brittanja u l-Irlanda ta’ Fuq għall-ispejjeż.
            
         
      Il-leġiżlazzjoni nazzjonali inkwistjoni
   
   L-Artikolu 107 tal-Finance Act 2007 iċaħħad b’mod retroattiv il-persuni taxxabbli mid-dritt li jirkupraw taxxa imposta illegalment.
   
      Motivi u argumenti prinċipali
   
   Fl-assenza ta’ kull dispożizzjoni tal-liġi tal-UE dwar din il-kwistjoni, hija l-liġi nazzjonali ta’ kull Stat Membru li għandha tiddetermina l-kundizzjonijiet proċedurali li jirregolaw r-rimedji ġudizzjarji intiżi biex jiżguraw id-drittijiet li ċ-ċittadini għandhom taħt il-liġi tal-UE. Madankollu, dik l-awtonomija proċedurali hija suġġetta għall-osservanza tal-prinċipji ta’ effettività u ekwivalenza u għall-prinċipji ta’ liġi oħra applikabbli ġeneralment, bħal ċertezza legali u l-protezzjoni tal-aspettattivi leġittimi. L-Artikolu 107 tal-Finance Act 2007 jonqos milli josserva dawk il-prinċipji u huwa għalhekk inkompatibbli mal-Artikolu 4(3) TEU.